સામગ્રી: આ પગલાના ભાગરૂપે ફેસબુકે ભાજપ અને કૉંગ્રેસ સાથે જોડાયેલાં 687 એકાઉન્ટ્સ તથા પેજને સાઇટ અને ઇન્સ્ટાગ્રામ પરથી હઠાવી દીધાં છે.

ફેસબુકના સાયબર સુરક્ષાના વડા નાથેનિયલ ગ્લેઇકરે આ અંગે માહિતી આપતા જણાવ્યું હતું કે ભારત અને પાકિસ્તાનમાં ચાલતાં આ પ્રકારનાં એકાઉન્ટ્સને હઠાવી દેવામાં આવ્યાં છે.

ફેસબુકે ભારતના પરિપ્રેક્ષ્યમાં આ પગલું ભરવાનું કારણ ચૂંટણીને લઈને આ 'એકાઉન્ટ્સ'માં ચાલતી ગતિવિધિઓ હોવાનું જણાવ્યું હતું. 

ગુજરાતની કંપનીનું નામ ખૂલ્યું

ભાજપની તરફેણમાં ચાલતા આ પેજને 2.6 મિલિયન લોકો ફોલો કરતા હતા

જો કૉંગ્રેસની વાત કરવામાં આવે તો તેમનાં હઠાવી દેવાયેલાં તમામ એકાઉન્ટ્સ સાથે કુલ 2,06,000 લોકો જોડાયેલાં હતાં. 

ભાજપનાં હઠાવી દેવાયેલાં તમામ 15 ઍકાઉન્ટ્સના 26,45,000 ફોલોઅર્સ હતા, જેમને ગુજરાતના અમદાવાદ સ્થિત આઈટી કંપની 'સિલ્વર ટચ' ચલાવતી હતી.

'ઇન્ડિયન એક્સપ્રેસ' સાથેની વાતચીતમાં નાથેનિયલ ગ્લેઇકરે જણાવ્યું હતું કે અમુક એકાઉન્ટ્સ ન્યૂઝ પેજ લાગતાં હતાં પરંતુ ખરેખર તે રાજકીય પક્ષ અને ફેક ન્યૂઝને પ્રોત્સાહન આપી રહ્યાં હતાં.

ગ્લેઇકરને ટાંકતા અખબાર લખે છે, "અમે જે 15 એકાઉન્ટ્સને હઠાવ્યાં તે આઈટી કંપની સિલ્વર ટચ સાથે જોડાયેલાં હતાં. તેમાંથી 'ધ ઇન્ડિયન આઈ' નામનું પેજ ખૂબ જ જાણીતું હતું જે ભાજપ મતદારોનું હતું. આ પેજને 2.6 મિલિયન લોકો ફોલો કરતા હતા."

"ગ્રૂપના ઇન્સ્ટાગ્રામમાં 30 હજાર ફોલોઅર્સ હતા અને આ ગ્રૂપે જાહેરાત પાછળ 50 લાખ રૂપિયા ખર્ચ્યા હતા."

તમે આ વાંચ્યું કે નહીં?

સિલ્વર ટચ માટે સરકાર પણ 'ગ્રાહક'

ફેસબુકે હટાવેલું પેજ

'સિલ્વર ટચ'ની સત્તાવાર વેબસાઇટ પરથી મળતી માહિતી મુજબ આ એક ખાનગી આઈટી કંપની છે જે 1995માં સ્થપાઈ હતી. 

તેનું મુખ્ય કેન્દ્ર અમદાવાદના આંબાવાડી વિસ્તારમાં આવેલું છે.

કંપની રાષ્ટ્રીય અને આંતરરાષ્ટ્રીય સ્તરે ડિજિટલ ક્ષેત્રે કામ કરે છે જેના વિશ્વમાં બે હજારથી પણ વધુ ગ્રાહકો છે. 

એટલું જ નહીં ભારત સરકાર સહિત રાજ્ય સરકાર માટે પણ આ કંપની કામ કરે છે. 

'એનડીટીવી'માં છપાયેલા એક અહેવાલ અનુસાર ગુજરાત સરકારના અંદાજે 17 વિભાગો આ કંપની સાથે જોડાયેલા છે. 

એટલું જ નહીં રાષ્ટ્રપતિભવન અને ભારતીય નેવીની વેબસાઇટ પણ આ કંપનીએ જ બનાવી છે.

'સિલ્વર ટચ' કંપની સાથે જોડાયેલા ગ્રાહકોની યાદી નીચે મુજબ છે.

'એનડીટીવી'ના અહેવાલ અનુસાર રિલાયન્સ, ટાટા ગ્રૂપ્સ, અદાણી, નિરમા સહિત ઘણી ખાનગી કંપનીઓ આ કંપની સાથે જોડાયેલી છે.

સમાચાર...\nઅગાઉની સામગ્રીનો સારાંશ નીચે મુજબ કરી શકાય છે:
સોશિયલ મીડિયા પ્લૅટફૉર્મ ફેસબુકે તેમની સાઇટ પર મોજૂદ ભારત અને પાકિસ્તાનનાં અમુક પેજ અને એકાઉન્ટ્સને  'અપ્રામાણિક વર્તન'  કરવાને કારણે હઠાવી દીધાં છે.